Бейбіт Исабаев: Талдықорған тұрғындар үшін жайлы қалаға айналуы керек!
"Бейбіт Исабаев: Талдықорған тұрғындар үшін жайлы қалаға айналуы керек!" | "https://abai.kz/post/192579"
TITLE: Бейбіт Исабаев: Талдықорған тұрғындар үшін жайлы қалаға айналуы керек!
URL: https://abai.kz/post/192579
META: "Бейбіт Исабаев: Талдықорған тұрғындар үшін жайлы қалаға айналуы керек!" | "https://abai.kz/post/192579"
DATE: 27.12.2024
AUTHOR(s): Abai.kz
TOTAL WORDS: 144
TEXT: Соңғы екі жылда облыс бюджетінің басым бөлігі аудандардағы ауыл халқының тұрмыс деңгейі мен әл-ауқатын арттыруға бағытталды. Енді алдағы екі жылда облыс орталығын дамытуға ерекше көңіл бөлінетін болады. Осыған байланысты 2025-2026 жылдарға қала бюджетін орта есеппен 30%-ға ұлғайту жоспарланып отыр. Бұл туралы бүгін Талдықорған қаласының тұрғындарымен кездесуі кезінде облыс әкімі Бейбіт Исабаев мәлімдеді, деп хабарлайды Жетісу облысы әкімінің баспасөз қызметі. Облыс әкімі өз баяндамасында қала басшылығына қысқа мерзімде алдағы екі жылға арналған кешенді даму жоспарын бекітуді тапсырды. - Ең алдымен тұрғын үй құрылысына, инженерлік инфрақұрылымды жаңғыртуға, соның ішінде жылу, сумен жабдықтау, су бұру, газбен жабдықтау желілеріне және жол құрылысына басты назар аударылуы тиіс. Сондай-ақ, аулаларды абаттандыру, тұрғын үйлердің қасбеттері мен шатырларын жаңарту, көшелерді жарықтандыру жұмыстарын жалғастыру қажет. Жалпы Талдықорғанды тұрғындар үшін жайлы, әрі қолайлы қалаға айналдыруымыз керек. Әсіресе қаланың шеткі аймақтарында тұратын азаматтар заманға сай, жайлы тұрмыс жағдайларын сезінуі тиіс, - деді Б. Исабаев. Abai.kz
